 Mexime, nahodha wa zamani wa Mtibwa na Taifa Stars, alisema haitoshi kuisifu timu hiyo imejitahidi ikiwa imetolewa kwenye mashindano ya Ligi ya Mabingwa Afrika na Al Ahly.Alisema pamoja na kucheza vizuri mechi hiyo, lakini kitendo cha kushindwa kusonga mbele kinaondoa maana yote ya ushiriki wao kwenye mashindano hayo na kauli za kujitahidi ndizo zinazikwamisha timu za Tanzania.“Kufa ni kufa tu, Yanga wamejitahidi vipi wakati wametolewa? Twende mbali zaidi kwa kuwajenga wachezaji wetu kuwa washindi na sio kuwasifu wakati wametolewa. “Yanga wanapaswa kuwa na malengo madhubuti, kujua nini wanataka kwenye mashindano makubwa, na kwa kuanzia wanatakiwa kutumia uwanja wa nyumbani vizuri,” alisema Mexime.Alisema mara nyingi ameona timu zikitumia vizuri viwanja vyao vya nyumbani kwa kufunga idadi kubwa ya mabao na ugenini wanaenda kwa ajili ya kulinda ushindi wao na kusisitiza kuwa ndivyo Yanga wanavyopaswa kucheza mechi zao.